Here is a page extracted from Wikipedia that may contain CSS, HTML, and a lot of unformatted text.

Title: Moriello de Monclús (municipio)
Content: Iste articlo tracta sobre Moriello de Monclús, que ye un municipio auxidido d'a Fueva, en a provincia de Uesca. Ta o lugar que le va dar nombre a o municipio, se veiga Moriello de Monclús.

Moriello de Monclús (en castellano y oficialment, «Morillo de Monclús») ye un municipio historico d'Aragón, en a comarca de Sobrarbe y a subcomarca que ye a Fueva, que va existir dende 1834 dica a suya absorción en o municipio actual d'a Fueva en a decada de 1960. A Casa d'a Villa en primeras se trobaba en Moriello de Monclús (incluye Benedet), pero dende a incorporación de Tierrantona a o municipio en o periodo intercensal 1842-1857, se va gosar trasladar a la dita localidat.

O lugar de Tierrantona, mas gran y millor comunicau que Moriello de Monclús, va concentrar a capitalidat d'o municipio, anque o nombre o van conservar de formal como l'orichinal dica a fusión de municipios d'a redolada en a decada de 1960, en a que se formó o municipio a Fueva, que ye o que concabe toz os nuclios en l'actualidat. A tamas que en os rechistros oficials i constase como «Morillo de Monclús», en a redolada se gosaba conoixer a o termín municipal como «Tierrantona», por o papel principal de a dita población en o municipio.

O municipio de Moriello de Monclús creixió con a incorporación de Pallaruelo de Monclús (que arrocegaba os lugars que se troban en a man fuevana d'o Campanué, ixo ye a Villa, Solaniella, a Torre y l'Alquería de Cotón, mas a Chantigosa y Rolespé que se troba en a man que mira t'a val de l'Esera pero que tamién en feba parte) en o periodo 1842-57, con un total de 134 habitants. En ixe mismo periodo, s'incorpora tamién Troncedo con 134 habitants («Troncede» en o censo de 1842), Formigals con 193 habitants, Ranyín (que lieva o Lumo de Ranyín y Solipueyo) con 319 habitants, y Tierrantona (que incluiba Buetas) con 186 habitants. O resultau va estar que en 1857 o municipio teneba mas de 1000 habitants repartidos d'entre os 14 nuclios de población que o formaban.

Demografía 

(1) D'antes de a fusión con Tierrantona, Pallaruelo, Ranyín, Troncedo y Formigals.

Evolución d'a población de Muro de Roda dende 1857.

Os altros municipios absorvidos en a Fueva
Toledo d'A Nata
Pallaruelo de Monclús
Muro de Roda
Mediano
Clamosa

Se veiga tamién
A Fueva (municipio)
Toledo d'a Nata
Muro de Roda (municipio)
Mediano (municipio)
Clamosa (municipio)
Cherbe y Griébal

Referencias

Monclús
A Fueva